

**Termalismo Social IMSERSO 2022**

### Quendas convocadas:

As quendas poderán ter unha **duración** de 12 días (once pernoctacións) ou de 10 días (nove pernoctacións) cada unha. Realizaranse en réxime de pensión completa e comprenderán desde as doce horas do día de chegada ata as doce horas do día de salida.

O Programa desenvolverase entre os meses **de febreiro a decembro de 2022.**

### Prezos:

Os presos oscilan entre 291,03€ e 487,27€ en función do número de días, mes e balneario.

### Servizos

* Aloxamento e manutención en réxime de pensión completa e en habitacións dobres de uso compartido.
* Tratamentos termais que comprenderán: recoñecemento médico ao ingresar no balneario; o tratamento termal que, en cada caso, prescriba o médico do balneario; o seguimento médico do tratamento.
* Actividades de lecer e tempo libre ofertadas gratuítamente polo balneario.
* Póliza colectiva de seguro turístico.

### Lugar de presentación

* Servizos Sociais do Concello.

### Prazo de presentación

1. Para as quendas dos **meses de febreiro a agosto**, ambos inclusive: **ata o día 31 de decembro de 2021**.
2. Para as quendas dos **meses de setembro a decembro**: **ata o día 15 de maio de 2022.**

**Inclusión na Lista de Espera de prazas**, para cubrir as prazas que vaian quedando vacantes por renuncias ou outras circunstancias:

1. Para as quendas dos meses de febreiro a agosto, ambos inclusive: ata o día 14 de maio de 2022.
2. Para as quendas dos meses de setembro a decembro: ata o día 30 de outubro de 2022.